CELEX: 62008CA0202
Language: et
Date: 2009-07-16 00:00:00
Title: Liidetud kohtuasjad C-202/08 P ja C-208/08 P: Euroopa Kohtu (esimene koda) 16. juuli 2009 . aasta otsus — American Clothing Associates SA ja Siseturu Ühtlustamise Amet (kaubamärgid ja tööstusdisainilahendused) (Apellatsioonkaebus — Intellektuaalomand — Määrus (EÜ) nr 40/94 — Ühenduse kaubamärk — Tööstusomandi kaitse Pariisi konventsioon — Kaubamärgi registreerimisest keeldumise absoluutsed põhjused — Riiklike embleemiga identsed või sarnased kaubamärgid — Vahtralehe kujutis — Kohaldatavus teenuste kaubamärkidele)

12.9.2009   
            
            
               ET
            
            
               Euroopa Liidu Teataja
            
            
               C 220/12
            
         Euroopa Kohtu (esimene koda) 16. juuli 2009. aasta otsus — American Clothing Associates SA ja Siseturu Ühtlustamise Amet (kaubamärgid ja tööstusdisainilahendused)
   (Liidetud kohtuasjad C-202/08 P ja C-208/08 P) (1)
   
   (Apellatsioonkaebus - Intellektuaalomand - Määrus (EÜ) nr 40/94 - Ühenduse kaubamärk - Tööstusomandi kaitse Pariisi konventsioon - Kaubamärgi registreerimisest keeldumise absoluutsed põhjused - Riiklike embleemiga identsed või sarnased kaubamärgid - Vahtralehe kujutis - Kohaldatavus teenuste kaubamärkidele)
   2009/C 220/19
   Kohtumenetluse keel: prantsuse
   
      Pooled
   
   
      Hageja: American Clothing Associates NV (esindajad: advokaadid P. Maeyaert, N. Clarembeaux ja C. De Keersmaeker) (C-202/08 P), Siseturu Ühtlustamise Amet (kaubamärgid ja tööstusdisainilahendused) (esindaja: A. Folliard-Monguiral) (C-208/08 P)
   
      Teised menetlusosalised: Siseturu Ühtlustamise Amet (kaubamärgid ja tööstusdisainilahendused) (esindajad: A. Folliard-Monguiral) (C-202/08 P), American Clothing Associates SA (esindajad: advokaadid P. Maeyaert, N. Clarembeaux ja C. De Keersmaeker) (C-208/08 P)
   
      Kohtuasja ese
   
   Apellatsioonkaebus Esimese Astme Kohtu (viies koda) 28. veebruari 2008. aasta otsuse peale kohtuasjas T-215/06: American Clothing Associates, millega Esimese Astme Kohus jättis rahuldamata hageja hagi ühtlustamisameti esimese apellatsioonikoja 4. mai 2006. aasta otsuse peale, millega keelduti ühenduse kaubamärgina registreerimast tähist, mis kujutab vahtralehte, kaupade jaoks, mis kuuluvad märkide registreerimisel kasutatava kaupade ja teenuste rahvusvahelise klassifikatsiooni Nizza kokkuleppe klassidesse 18 ja 25 — Nõukogu 20. detsembri 1993. aasta määruse (EÜ) nr 40/94 ühenduse kaubamärgi kohta (EÜT 1994, L 11, lk 1; ELT eriväljaanne 17/01, lk 146) artikli 7 lõike 1 punkti h rikkumine koostoimes 20. märtsi 1883. aasta tööstusomandi kaitse Pariisi konventsiooni (läbi vaadatud ja muudetud kujul) artikli 6ter lõike 1 punktiga a — Registreerimisest keeldumise absoluutsed põhjused — Riigi embleemiga identsed või sarnased kaubamärgid — Vahtralehe kujutis
   
      Resolutsioon
   
   
               1.
            
            
               Jätta kohtuasjas C-202/08 P American Clothing Associates NV esitatud apellatsioonkaebus rahuldamata.
            
         
               2.
            
            
               Tühistada Euroopa Ühenduste Esimese Astme Kohtu 28. veebruari 2008. aasta otsus kohtuasjas T-215/06: American Clothing Associates vs. Siseturu Ühtlustamise Amet osas, milles sellega osaliselt tühistati Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 4. mai 2006. aasta otsus (asi R 1463/2005-1), millega jäeti rahuldamata taotlus registreerida ühenduse kaubamärgina vahtralehte kujutav tähis.
            
         
               3.
            
            
               Jätta kohtuasjas T-215/06 American Clothing Associates NV esitatud hagi rahuldamata.
            
         
               4.
            
            
               Mõista American Clothing Associates NV-lt välja kohtukulud kohtuasjades C-202/08 P ja C-208/08 P.
            
         
      (1)  ELT C 209, 15.8.2008.